નવી દિલ્હી, તા. ૧૨ :. પોકસો કાનૂનમાં હવે છોકરા અને છોકરીનો ભેદ સમાપ્ત થશે. પોકસો કાનૂનમાં આ અંગેના ફેરફાર સંબંધી ખરડાને સંસદના ચોમાસુ સત્રમાં મંજુરી મળવાની સંભાવના છે. આ ખરડામાં ૧૨ વર્ષ સુધીના બાળકો (છોકરો) સાથે રેપ કે કુકર્મમાં મોતની સજાની પણ જોગવાઈ છે. નાના બાળકો પ્રત્યે થઈ રહેલા અપરાધ માટે પોકસો એટલે કે પ્રોટેકશન ઓફ ચિલ્ડ્રન ફ્રોમ સેકસયુલ ઓફેન્સીસમાં આ ફેરફાર માટે વટહુકમ અગાઉ આવી ચૂકયો છે. દેશમાં અત્યારે નાના છોકરા વિરૂદ્ધ પણ યૌન અપરાધના મામલાઓ વધી રહ્યા છે તેથી મહિલા અને બાળ વિકાસ મંત્રાલયે વટહુકમ બાદ હવે ચોમાસુ સત્રમાં આવનારા બિલમાં ફેરફાર કરી લિંગ સમાનતાનો પ્રસ્તાવ રાખ્યો છે.